Leer jou kinders van geldLeer jou kinders sommer vroeg speel-speel van spaar. Foto: Skitterphoto/Pixabay.com Wie van ons was op die GU (gelduniversiteit)? Ek weet nie van jou nie, maar ek was nie. Waar leer ons dus van geld? Die meeste mense leer op die harde manier, soos wat hulle deur die lewe gaan. Ek het nie spesifieke statistieke nie, maar ek is bereid om geld te verwed dat geldsake vir die meeste mense ŉ bron van angs is! Hierdie noodsaaklike beginsels kan jou help om jou kind al van jongs af te leer hoe om met geld te werk. Leer eers self Vind soveel uit van finansies en finansiële beplanning as wat jy kan. Toegepaste kennis is kragtig. Daar is talle goeie boeke beskikbaar oor die onderwerp en baie inligting op die internet. Wees ŉ goeie voorbeeld Kinders kyk na wat jy doen en wat jou gesindheid teenoor geld is. Hulle doen dit die hele tyd! Leer hulle van ŉ baie jong ouderdom af Kinders leer vinnig en sal al basiese geldlesse op kleuterstadium begin verstaan. Leer hulle om emosies uit geldbesluite uit te hou Emosies is waarskynlik die grootste vyand van verstandige finansiële besluite. Verduidelik wat die verskil tussen ŉ behoefte en ŉ luukse is. Maatskappye is baie goed met hul bemarking tot op die punt waar hulle ons kinders laat glo dat ŉ hulle ŉ spesifieke item eenvoudig móét hê. Bring pret in Geld hoef nie met vrees of angs geassosieer te word nie. As kinders dit geniet om oor geld te leer sal die lesse meer blywend wees. Ouderdom 3 tot 6 Gee aan hulle ŉ bedrag sakgeld en vra uit oor wat hulle daarmee gedoen het. Leer hulle die basiese beginsels van beplanning en om nie alles op een slag uit te gee nie. Leer hulle om te spaar Moedig hulle aan om geld te spaar vir iets wat hulle graag wil hê. Ouderdom 7 tot 12 Leer hulle meer van beginsels soos wat ŉ begroting is, hoe ŉ bank werk en ander aspekte van geld. Verduidelik wat geld is. Hef rente op geld wat jou kinders by jou leen Verduidelik vir hulle wat rente is en hoe dit werk en ook die basiese beginsels van skuld. Ouderdom 13 tot 18 Gedurende hierdie fase kan jy heelwat kennis oordra: Beloon hulle vir take verrig Jy hoef hulle nie te betaal vir alle huistake nie. Maar deur hulle te betaal vir ŉ spesifieke taak leer jy hulle van die verband tussen werk en inkomste.